open-index/open-wikipedia-markdown huggingface dataset:
Amira Süleyman

**Amira Süleyman** — Azərbaycan rəssamı və fotoqrafı, Azərbaycan Fotoqraflar Birliyinin sədri (2023-cü ildən etibarən).

## Həyatı və fəaliyyəti
Amira Süleyman 10 may 1985-ci ildə Bakının Əmircan kəndində dünyaya gəlmişdir. O, 2004-cü ildən fotoqraf kimi fəaliyyət göstərir. 2010-cu ildə Azərbaycan Fotoqrafları Birliyinin üzvü olmuş, 2013-cü ildən SOCAR-ın "Ekol Mühəndislik Xidmətləri" Qapalı Səhmdar Cəmiyyətində fotoqraf kimi işləmişdir. Ankara və Bursada foto dərslərində iştirak etmiş, seminarlara qatılmışdır. 2022-ci ildə Azərbaycan Fotoqraflar Birliyinin İdarə heyətinin üzvü və sədr müavini seçilmiş, 2023-cü ildən isə Birliyin sədri vəzifəsini icra etmişdir. 2024-cü ildə Azərbaycan Fotoqraflar Birliyinin sədri vəzifəsinə ümumi səsvermə yolu ilə seçilmişdir.

O, Heydər Əliyevin anadan olmasının 101-ci ildönümü ilə əlaqədar Ordubad rayonunda keçirilən "*Sehrli Ordubad*" adlı foto sərgidə, Gəncədə mədəniyyət tədbiri – "*Əsrlərin şahidi Gəncə*" adlı foto sərgisində təşkilatçı olaraq iştirak etmişdir. Amira Süleyman "Əsrlərin şahidi Gəncə" adlı foto sərgidəki çıxışında "*Visit Gəncə*" adlı yeni layihəyə start verildiyini qeyd etmişdir. Bu layihənin məqsədilə Gəncənin turizm potensialını artırmaq, yerli və xarici turistlər üçün cəlbedici məkan yaratmaqdır. Bu layihə çərçivəsində turizm marşrutlarının hazırlanması, turizm xəritəsi və tematik kataloqun nəşr edilməsi planlaşdırılır.

Amira Süleyman Laçının müharibədən sonrakı vəziyyətini əks etdirən foto layihədə iştirak etmiş, Füzuli Şəhəri Günü münasibətilə keçirilən "*Zamanın qanadlarında: Füzuli*" adlı fotosərgidə və Kəlbəcər Şəhəri Günü münasibətilə keçirilən "*Kəlbəcər – obyektivdən tarixə*" fotosərgidə onun əsərləri nümayiş olunmuşdur. O, həm də Cəbrayılda "*Zəfərin 5-ci ili: Böyük Qayıdışın addımla*rı" fotosərgisində iştirak etmiş, fotoqrafların Böyük Qayıdışın işıqlandırılmasında və Qarabağa və Şərqi Zəngəzura qayıdışın fotosalnaməsinin yaradılmasında iştirakından danışmışdır.

Onun sədrliyi ilə Azərbaycan Fotoqraflar Birliyinin Tacikistanda "*Qarabağ: milli irsin yaddaşı*" adlı fotosərgisi nümayiş olunmuşdur. Burada Qarabağın mədəni irsi, həmçinin Qarabağın müharibədən əvvəlki və sonrakı vəziyyəti, görülən bərpa işləri nümayiş edilmişdir.

## İstinadlar

## Xarici keçidlər
* Fotoqraf Amira Süleyman Sənətim. Mədəniyyət TV
Lətifə əd-Drubi

**Lətifə əd-Drubi** () 1984-cü il təvəllüdlü) suriyalı qadındır və 2025-ci ildən Suriyanın birinci xanımı vəzifəsini icra edir. O, 2024-cü ilin dekabrında Əsəd rejiminin devrilməsindən sonra Suriya prezidenti təyin edilmiş Əhməd əl-Şaraanın həyat yoldaşı vəzifəsini icra edib.

Suriyanın Homs əyalətinin kiçik Əl-Qaryatayn şəhərində anadan olan Əl-Droubi ərəb dili və ədəbiyyatı üzrə magistr dərəcəsinə malikdir. Birinci xanım kimi o, əri ilə bərabər rəsmi tədbirlərdə iştirak edir və Türkiyənin birinci xanımı Əminə Ərdoğanla görüşüb.

O, həmçinin Suriyadan kənarda ölkənin inkişafına dəstək məqsədilə keçirilən çoxsaylı tədbirlərdə və fəaliyyətlərdə iştirak edib. Ərinin mediada fəal olmasına baxmayaraq, Əl-Droubi ictimai diqqətdən yayınaraq şəxsi həyat sürür.

## Həyatı
Lətifə əl-Droubi 1984-cü ildə Suriyanın Homs əyalətinin Əl-Qaryatayn kənd qəsəbəsində anadan olub. Ərəb dili və ədəbiyyatı üzrə magistr dərəcəsinə malikdir. 2025-ci ildə İdlib Universitetinin İncəsənət və Humanitar Elmlər Fakültəsinin Ərəb Dili Bölməsindən diplom alıb.

Türkiyə mediası onun babası, 26 iyuldan 1920-ci il avqustun 21-də öldürülənə qədər Suriyanın baş naziri vəzifəsini icra edən Alaeddin əl-Droubinin həm də Osmanlı Sultanı II Əbdülhəmidin şəxsi həkimi olduğunu iddia edib.

Onun ailəsinə 2009-cu ildə Səudiyyə Ərəbistanının Ciddə şəhərində vəfat etmiş Suriyadan olan məşhur Quran qarisi Şeyx Əbdül Qaffar əd-Droubi  və 1984-cü ildən 1987-ci ilədək Hasad əl-Əsəd əl-Əsəd dövründə Neft və Mineral Ehtiyatlar Naziri vəzifəsində çalışmış Qazi əd-Droubi kimi görkəmli şəxsiyyətlər var Onun bacısının Dəməşq qubernatoru Maher Mərvanla evli olduğu da bildirilir.

Əl-Droubi Əhməd əl-Şaraa ilə hər ikisi Dəməşq Universitetində oxuyarkən tanış olublar. 2012-ci ildə evləniblər və üç övladı var.

## İstinadlar

## Xarici keçidlər
Mədinəli yeddi fəqih

**Mədinəli yeddi fəqih** və ya **Füqəhayi-səba** () — tabiin dövründə yaşamış mədinəli yeddi fəqihin ümumi adı.

## Yeddi fəqih
Mədinə şəhərindəki elmi mühit səhabə dövründən etibarən yetişdirdiyi alimlərlə müstəqil bir məktəb formalaşdırmış və İslam hüquq metodologiyasına "Mədinə əhlinin əməli" (əməli-əhli-Mədinə; ) anlayışının daxil olmasına zəmin yaratmışdır.

Mədinədə, tabiinlər dövrünün fəqihlərindən yeddisi xüsusi şöhrət qazanmışdır. Bunlar aşağıdakılardır:

* Urvə ibn Zübeyr ibn Əvvam,
* Səid ibn Müseyyib,
* Ubeydullah ibn Abdullah,
* Xaricə ibn Zeyd,
* Süleyman ibn Yasar,
* Qasım ibn Məhəmməd ibn Əbu Bəkr.
Mənbələrdə yuxardakı altı fəqih üzərində həmrəylik olsa da, yeddici fəqih üçün adı çəkilən şəxslər bunlardır:
* Səlim ibn Abdullah,
* Əbu Bəkr ibn Əbdürrəhman,
* Əbu Sələmə ibn Əbdürrəhman ibn Əvf.
Bu yeddi fəqihdən bəziləri hədis və əsər qələmə almaqda fərqlənərkən, bəziləri də fətva və ictihadda fərqlənmişdir. Bunların rəhbərlik etdiyi Mədinə fəqihlərini, Əhli-Rəydən ayıran ən mühüm xüsusiyyət, haqqında hər hansı bir hökm olmayan məsələlərdə etdikləri ictihadlarda qiyas əvəzinə daha çox ədalət çərçivəsində xalqın mənafeyinə uyğun olan həll yollarını (məsləhəti) əsas götürmələri və fərzi (nəzəri) məsələlər barəsində fətva verməmələridir. Bu şəxslər həmçinin sonrakı dövr Mədinə fiqh məktəbinin formalaşmasında mühüm rol oynamışlar.

İslamın arealının genişlənməsi, mədəni-sosial dəyərlərin dəyişməsi və yeni fiqhi məsələlərin gündəmə gəlməsi səbəbinin bu fəqihlərin nümayiş etdirdiyi davranış və gətirdikləri həll, sonrakı periodda daha da aydınlaşaraq fiqhi məktəbləşmə və Mədinə fiqhinin təşəkkülündə mühüm təsir etmişdir.

Bəzi tədqiqatçılara görə, ilk fiqh məktəbini yaradan bu yeddi şəxsin yaşadığı dövrə "füqəhayi-səba əsri" deyilmişdir.

Yozef Şaxta görə isə Mədinədəki tabiin uləması bu yeddi şəxsdən ibarət olmamışdır. Şaxtın iddiasına görə, füqəhayi-səba terminindən ilk dəfə Əbu Cəfər Tahavi ilə Əbül-Fərəc əl-İsfahani öz əsərlərində istifadə etmişlər. Dolaysı ilə hicri I (miladi VII) əsrdə məlum olmayan bu termin sonradan uydurulmuşdur. Mədinəli fəqihlərin sırf bu yeddi nəfərdən ibarət olmamaları tarixi bir gerçəklik olsa da, Tahavi və əl-İsfahanidən bir əsr əvvəl yaşamış İbn Sədin öz əsərində — "Təbəqatül-Kübra"da bu termindən bəhs etməsi Yozef Şaxtın iddiasının doğru olmadığını deməyə əsas verir. Əbüz-Zinadın "həddəsəni əs-səba" deyə hədis rəvayət etdiyi haqqındakı məlumatlardan anlaşıldığına görə bu termin hələ hicri II əsrin əvvəllərindən məlum idi. Həmçinin Əbdürrəhman ibn Əbüz-Zinadın "Kitabu Rəyil-füqəhayis-səba min əhlil-Mədinə və məxtələfü fih" adlı bir əsər yazdığına nəzər saldıqda, hicri II (miladi VIII) əsrin ortalarında bu yeddi alimin ictihadlarının cəm və müqayisəli şəkildə tədqiq edildiyi məlum olur. İbn Həzm də, hicri II əsr alimlərindən Əbdürrəhman ibn Zeyd ibn Əsləmin füqəhayi-səbanın ittifaq etdiyi görüşləri bir yerə toplayan əsərindən bəhs etmişdir.

Füqəhayi-səbanın fiqhi görüşləri ilə bağlı Abdullah ibn Saleh ibn Abdullah ər-Rüseyni tərəfindən bir dissertasiya qələmə alınmışdır.

## Həmçinin bax
* Əhli-Rəy

## İstinadlar
Dirilmə (Uççello)

**Dirilmə ** () — Paolo Uççellonun eskizi əsasında Bernardi di Françesko tərəfindən 1443-cü ildə Florensiya kafedralının barabanında yaradılmış vitraj. Vitrajda İsanın dirilməsi hadisəsi təsvir edilmişdir. 

## Tarixi

1430-1440-cı illərdə Paolo Uçello, Santa-Mariya-del-Fiore kafedralının interyeri üzərində çalışmış, işlərə 1436-cı ildə Con Hokvudun qəbirüstü abidəsinin hazırlanması ilə başlamış, 1450-ci illərdə *"Müjdə"* (itirilib), *"[[Milad (Uççello)|Milad]]"* və *"Dirilmə"* vitrajlarının yaradılması ilə davam etmiş və saatın yaradılması ilə kafedral interyerində işlərini tamamlamışdır. 

*"Müjdə"* vitrajı Uçellonun kafedral üçün hazırladığı ikinci vitraj olmaqla, 1443-cü ilin noyabrında tamamlanmış, bu işinə görə sənətkara 40 florin ödənilmişdir.

## Təsviri

Dirilmiş Məsih açıq sarkofaqdan qalxarkən təsvir edilmişdir; sarkofaqın qapağı sol tərəfə açılmışdır, hər iki tərəfində isə yuxulamış əsgərlər görünür; əsgərlərin arxasında zəif peyzaj işlənmiş, qayalıqlar və şaftalı ağacı təsvir edilmişdir. 

Hərəkətdə qabağa əyilmiş formada təsvir edilmiş Məsihin çiçəklərlə bəzədilmiş ağ paltarı küləklə yellənir. Məsihin bədənindən işıq şüaları çıxır; bir əlini yuxarı qaldıran Məsih çarmıxa çəkilmə simvolu nümayiş etdirir, aşağı sallanan digər əli ilə isə xaçlı bayraq tutur. Kompozisiya həndəsi fiqurlardan yaradılmış və çiçəkli medalyonları xatırladan naxışlarla çərçivələnmişdir.

Hadisə, fantastik baxışla təsvir edilmişdir, şüşənin təniz tonları isə mükəmməllik hissini gücləndirərək, parlaq göy fonda işıqlı tonlar seçimini vurğulayır. Sarkofaqın prespektiv təsviri - vitraj sənətində prespektiv təsvirinin ilk nümunəsidir. Sənətkarın ustalığı detallara verilən diqqətdə əks olunmuşdur; əsgərlərin zirehləri mürəkkəb həndəsi naxışlarla bəxədilmişdir; onların başında mazzokkio vardır. Rəssam bu kişi baş geyimini fərqli əsərlərində çox mürəkkəb və müxtəlif prespektivlərlə təsvir etmişdir.

## Ədəbiyyat

*Annarita Paolieri, *Paolo Uccello, Domenico Veneziano, Andrea del Castagno*, Scala, Firenze 1991. ISBN 88-8117-017-5
Tənzimləyici islahat

**Tənzimləyici islahat** dövlət tənzimləməsinin keyfiyyətinin yaxşılaşdırılması ilə bağlıdır.
Beynəlxalq səviyyədə “OECD Tənzimləyici İslahat Proqramı” hökumətlərə tənzimləyici keyfiyyəti artırmaqda kömək etməyi hədəfləyir — yəni rəqabət, innovasiya və iqtisadi artım üçün lazımsız maneələr yaradan qaydaların islahı, eyni zamanda tənzimləmələrin mühüm sosial məqsədlərə səmərəli şəkildə xidmət etməsinin təmin edilməsi.

## Nümunələr

### İndoneziya
OECD 2012-ci ilin sentyabrında İndoneziyanın tənzimləyici islahat proqramını nəzərdən keçirən hesabat dərc etmişdir. Hesabatda İndoneziyada tənzimləmələrin effektiv və səmərəli olmasını təmin edən inzibati və institusional mexanizmlərə xüsusi diqqət yetirilmişdir.

### Lüksemburq
Lüksemburqun hökməti müxtəlif dövlət qurumları tərəfindən həyata keçirilən biznes tənzimləməsini təkmilləşdirmək və hökumətin inzibati sadələşdirmə proqramı barədə ictimai rəyin yaxşılaşdırılmasını hədəfləmək məqsədilə *Comité National pour la Simplification Administrative en faveur des Entreprises* (CNSAE) adlı komitə yaratmışdır. Avropa Komissiyası komitənin kiçik və orta müəssisələrin xeyrinə biznes məsləhətləşmə proseslərinin sadələşdirilməsi istiqamətində apardığı işi qeyd etmişdir.

### Birləşmiş Krallıq
2013-cü il Müəssisə və Tənzimləmə İslahatı Qanunu (Enterprise and Regulatory Reform Act 2013) qismən “qanunvericilik yükünün azaldılması ilə bağlı müddəaların müəyyən edilməsi” məqsədini daşıyırdı. Qanunun 5-ci hissəsi — “Qanunvericilik yükünün azaldılması” — ikinci dərəcəli qanunvericilikdə “qüvvədən düşmə və yenidən baxılma müddəaları”nı nəzərdə tuturdu, yəni:

* qanunvericiliyin müəyyən edilmiş müddət ərzində və ya həmin müddətin sonunda effektivliyinin nəzərdən keçirilməsi səlahiyyəti;
* qanunvericiliyin müəyyən bir tarixdə və ya müəyyən edilmiş müddətin sonunda qüvvədən düşməsi ilə bağlı müddəa;
* qanunvericiliyin nail olmağı hədəflədiyi məqsədlərin hələ də uyğun olub-olmadığını və əgər uyğundursa, bu məqsədlərə başqa yollarla nail olunmasının mümkünlüyünü qiymətləndirmək səlahiyyəti.

2014-cü il Tənzimləyici İslahat (Şotlandiya) Qanunu Şotlandiyada müəyyən ekoloji icazələr tələb edən bizneslərin tənzimlənməsini təkmilləşdirməyi, eyni zamanda mövcud ətraf mühitin mühafizəsi mexanizmlərini gücləndirməyi qarşıya məqsəd qoymuşdur.

### ABŞ
Tənzimləyici Planlaşdırma və Nəzarət haqqında 12866 saylı İcra Fərmanı, 18 yanvar 2007-ci il tarixli Executive Order 13422 ilə dəyişdirilmişdir
* Tənzimləmə İşləri İdarəsi 1980-ci ildə yaradılmışdır
* 1980-ci il Tənzimləyici Çeviklik Aktı ()
* H.R. 5 qanun layihəsi — 2017-ci il Tənzimləyici Hesabatlılıq Qanunu. Bəzi siyasət tərəfdarları hesab edirlər ki, bu qanun layihəsi daha uyğun olaraq “Çirkli Qida Aktı” adlandırılmalı idi.

## İstinadlar
Orthacanthus

**Boz delfin** () — qığırdaqlı balıqların nəsil kəsilmiş növü. 
## Ümumi məlumat
Karbon dövrünün sonu və perm dövrünün əvvəllərində Orthacanthus Avropa və Şimali Amerikada şirin su bataqlıqlarının yırtıcısı idi. Yetkin Orthacanthus 3 metrə qədər uzana bilirdi. Köpəkbalığı cinsinə aid olublar. Cinsin adı "düz uclu" mənasını verən yunan sözlərindən gəlir, bu da dişlərinin formasını əks etdirir. Orthacanthus həm də paleontologiyada şirin su ekosistemlərində olan ən böyük və ən güclü yırtıcılar arasında sayılır. 407,6—66,0 mln il əvvəl nəsli kəsilib.

İndiyə qədər tapılmış ən qədim Orthacanthus nümunəsi Diplodus problematicusdur. Bu nümunə Kanadanın New Brunsvik ərazisində aşağı devon dövründə (Emsian, təxminən 407-393 milyon il əvvəl) tapılıb. Digər nümunələr ABŞ, Böyük Britaniya, Polşa və Fransada tapılıb.

## İstinadlar

## Xarici keçidlər
Corcio Bassani

**Corcio Bassani** (; ) — XX əsr İtalyan yazıçısı və şairi. Onun əsərləri, həm İtaliyanın tarixini, həm də şəxsi həyatını, xüsusən də İtaliya və Avropadakı yəhudilərin həyatını əks etdirir. Bassaninin yazıları, müharibə, sürgün, yəhudi mədəniyyəti, sosial siniflər və tənhalıq kimi mövzuları təhlil edərək cəmiyyətin müxtəlif təbəqələrindəki gərginlikləri və psixoloji vəziyyətləri dərindən araşdırır. 
## Həyatı
Corcio Bassani 4 mart 1916-cı ildə Bolonyada yəhudi ailəsində anadan olub. Uşaqlığını və yeniyetməliyini anası Dora, həkim atası Enriko, qardaşı Paolo və bacısı Genni ilə birlikdə Ferrarada keçirib. Ferrara gələcək yazıçının inkişafına həlledici təsir göstərib.

O, Bolonya Universitetini filologiya üzrə bitirib. 1940-cı illərdə antifaşist fəaliyyətlərə rəhbərlik edib və buna görə həbs olunub, daha sonra Müqavimət hərəkatında iştirak edib.

O, böyük nəşriyyatlar və jurnallarla əməkdaşlıq edib. Yazıçının onlarla nəşri olan "Finzi-Kontinis bağı" (1962) romanı əsasında çəkilmiş film 1971-ci ildə "Ən yaxşı xarici dildə film" nominasiyasında Oskar mükafatına və həmin il Berlin Film Festivalında "Qızıl ayı" mükafatına layiq görülüb.  Corcio Bassaninin digər iki əsəri də ekran üçün uyğunlaşdırılıb, "Beş Ferrara Hekayəsi" (La lunga notte del '43 - "43-cü ildə uzun gecə", 1960) qısa hekayə kitabı və "Qızıl çərçivəli eynəklər" (Gli occhiali d'oro, 1987). "Beş Ferrara Hekayəsi" (1956) Streqa mükafatına, "Finzi-Kontinis bağı" (1962) romanı isə "Viareccio" mükafatına layiq görülüb.

O, uzun sürən xəstəlikdən sonra 13 aprel 2000-ci ildə Romada vəfat edib; Ferraradakı yəhudi qəbiristanlığında dəfn olunub.
## İstinadlar

## Ədəbiyyat
* Guia Risari, *The Document within the Walls. The Romance of Bassani*, Troubador Publishing, Leics, I. ed. 1999, II ed. 2004, 
* Alessandro Giardino, Giorgio Bassani. Percorsi dello sguardo nelle arti visive,Fernandel, 2011 Giorgio Pozzi Editore, 2013
* Paola Polito, L'officina dell'ineffabile. Ripetizione, memoria e non detto in Giorgio Bassani, Giorgio Pozzi Editore, 2014
* Giorgio Bassani, Lezioni americane di Giorgio Bassani, a cura di Valerio Cappozzo, Ravenna, Giorgio Pozzi Editore, 2016
* www.italialibri.net :: Il romanzo di Ferrara – Bassani 
* *Poscritto a Giorgio Bassani. Saggi in Memoria del Decimo Anniversario della Morte [Postscriptum: Critical Essays on Giorgio Bassani in Memory of the Tenth Anniversary of his Death]*, R. Antognini e R. Diaconescu Blumenfeld (edd.), LED Edizioni Universitarie, Milano 2012, 
* Massimo Colella, *«Tutti i versi da me scritti fino ad oggi». Il primo tempo della poesia di Giorgio Bassani*, in «Rassegna europea di letteratura italiana», 51–52, 2018, pp.&nbsp;169–194.
* Massimo Colella, *Fisionomia di una raccolta poetica dimenticata: 'L’alba ai vetri' di Giorgio Bassani (1963)*, in «Quaderni d’Italianistica» (Toronto), 40, 2, 2019, pp.&nbsp;83–112.

## Xarici keçidlər

*
* Jonathan Keates, 2000, Giorgio Bassani, obituary for The Guardian
* cronologia.leonardo.it :: Giorgio Bassani
Caylz Fletçer

**Caylz Fletçer** (; ) — İngilis şairi və diplomatı, XVI əsrdə Rusiya çarlığının təsvirinin müəllifi. London yepiskopu Riçard Fletçerin qardaşı, şair Con Fletçerin əmisi.
## Həyatı
Caylz Fletçer təxmini olaraq 1546-cı ildə Uotfordda anadan olub. O, aristokr ailənin üzvü idi və təhsilini Eton Kollecində almışdır. Sonradan Kembric Universitetində təhsilini davam etdirmiş və burada çoxsaylı fəlsəfi və ədəbi mövzularda dərslər almışdır. Onun təhsil dövrü, dövrün siyasi və mədəni həyatını dərindən anlamağa kömək etmişdir.

Caylz Fletçer dövlət xidmətində də fəal olmuşdur. Onun diplomatik xidmətləri, İngiltərənin xarici işlərindəki əhəmiyyətli rollarını əks etdirir. Caylz Fletçer xüsusən Rusiyadakı İngiltərə səfirliyində xidmət göstərmişdir. O, 1580-ci illərin əvvəllərində İngiltərənin Moskva səfirliyində çalışmış və burada Rusiyanın sosial və siyasi vəziyyəti ilə bağlı əhəmiyyətli məlumatlar toplamışdır. Bu təcrübə, onun sonrakı yazılarında böyük rol oynamışdır.

Caylz Fletçerin şeir və ədəbi yaradıcılığı, dövrün ənənələrini və mədəniyyətini əks etdirir. Onun ən məşhur əsərləri arasında "The Poems of Giles Fletcher" və "The Russia" adlı şeir yer alır. 

Caylz Fletçer 1611-ci ildə vəfat etmişdir. 
## İstinadlar

## Xarici keçidlər

* 
* 
*
Qreq Ebbott

**Qreq Ebbott** (; ) — amerikalı siyasətçi və hüquqşünas, Texas ştatının 48-ci qubernatoru. O, 2015-ci ildən bu vəzifədə çalışır və 2026-cı ildə dördüncü müddətinə seçilmək üçün namizəd olduğunu bəyan edib, bu halda Texas tarixində ən uzun müddət xidmət edən qubernator olacaqdır.

## Bioqrafiyası
Qreqori Ueyn Ebbott Texas ştatının Viçito-Fols şəhərində anadan olmuşdur. O, orta təhsilini Dunkanvill şəhərində almışdır. Daha sonra Texas Universiteti, Ostində biznes sahəsində bakalavr dərəcəsi əldə etmiş, Vanderbilt Universiteti Hüquq Məktəbində hüquq təhsili almışdır.

1984-cü ildə baş vermiş qəza nəticəsində onurğa sütunu zədələnmiş və o vaxtdan etibarən əlil arabasından istifadə edir.

Ebbott hüquq karyerasına Texasda başlamış, 1993-cü ildə Harris dairə məhkəməsində hakim təyin olunmuşdur. 1995–2001-ci illərdə Texas Ali Məhkəməsinin hakimi kimi fəaliyyət göstərmişdir.

2002-ci ildə Qreq Ebbott Texas ştatının ədliyyə naziri (Attorney General) seçilmiş və bu vəzifəni 2015-ci ilə qədər icra etmişdir.  Bu dövrdə o, federal hökumətin müxtəlif qərarlarına qarşı məhkəmə iddiaları ilə tanınmışdır.

2014-cü ildə Texas qubernatoru seçilmiş, 2018 və 2022-ci illərdə yenidən bu vəzifəyə seçilmişdir. O, Texas tarixində ardıcıl olaraq bir neçə müddət qubernatorluq etmiş siyasətçilərdən biridir.

Qubernatorluğu dövründə Ebbott sərhəd təhlükəsizliyi, miqrasiya siyasəti, enerji sektoru, silah hüquqları, təhsil və iqtisadiyyat sahələrində mühafizəkar mövqeyi ilə seçilmişdir.

Qreq Ebbott aşağıdakı sahələrdə mövqeləri ilə tanınır:
* federal səlahiyyətlərin məhdudlaşdırılması  
* qeyri-qanuni miqrasiyaya qarşı sərt tədbirlər  
* enerji hasilatının, xüsusilə neft və qaz sənayesinin dəstəklənməsi  
* silah daşıma hüquqlarının genişləndirilməsi  
* sosial məsələlərdə mühafizəkar yanaşma  

Ebbottun siyasəti xüsusilə miqrasiya, səhiyyə, COVID-19 pandemiyası zamanı qəbul etdiyi qərarlar və sosial qanunvericiliklə bağlı müxtəlif ictimai və siyasi qruplar tərəfindən tənqid olunmuşdur.

Qreq Ebbott evlidir, bir qızı var. O, ABŞ-da fiziki məhdudiyyətli şəxslər arasında ən yüksək vəzifəyə seçilmiş siyasətçilərdən biri hesab olunur.

## İstinadlar

## Əlavə ədəbiyyat
* Gonzalez, John W. "Abbott has friends and foes in disabled community ." *Houston Chronicle*. July 29, 2013.

## Xarici keçidlər

* Governor Greg Abbott Official state website 
* 
*
Pyer-Filip Potye

**Pyer-Filip Potye** (; ) — Belçikalı Yezuitlər ordeni keşişi, Yeni Fransada Huronlar arasında missioner və lüğətçi.
## Həyatı
Pyer-Filip Potye 1721-1727-ci illər arasında Tournal kollecində, sonra isə 1727-1729-cu illər arasında Douay kollecində təhsil almışdır. Lill şəhərində bir il ədəbiyyat öyrəndikdən sonra, 1732-1738-ci illərdə Bethun kollecində altı il dərs demişdir. Sonra 1741-ci ildə Douayda təhsilə davam etmiş və keşişlik hazırlığına başlamışdır. 2 fevral 1743-cü ildə Tournayda təntənəli şəkildə keşiş olmuşdur. Qısa müddət sonra, Pyer-Filip Potye 18 iyun 1743-cü ildə Yeni Fransaya üzmüş və 1 oktyabrda Kvebekə çatmışdır. Lorettedə səkkiz ay Huron dilini öyrəndikdən sonra 26 iyun 1744-cü ildə Kvebekdən yola çıxmışdır.

25 sentyabr 1744-cü ildə Pyer-Filip Potye Detroit çayı üzərindəki Bois Blank adasında yerləşən Huronlar üçün İsa missiyasına gəlmişdir. Burada missiyanın rəhbəri Armand de La Rişardiye ilə birlikdə xidmət etmişdir.La Rişardiye xəstəlik səbəbindən burdan ayrıldıqdan sonra Potye missiyanın rəhbərliyini ələ almışdır. 1747-ci ildə missiya, Orontoni başçılığındakı Huron qrupu tərəfindən məhv edilmişdir. Pyer-Filip Potye Montréalda misiyanı yenidən qurmuşdur.

Yeni Fransa 1763-cü ildə Britaniya hakimiyyətinə keçdikdən sonra, Pyer-Filip Potyenin xidmət sahəsi, Detroit çayının sol sahilindəki (indiki Kanada tərəfi) Kanadalılarla yanaşı, Huronlara da xidmət etməyə genişləndirilmişdir. Lüğətçi Pyer-Filip Potye Huron dili, qrammatika, dil kökləri siyahısı, Huron missiyasının ev təsərrüfatlarının siyahısı, hesab cədvəlləri və s. barədə bir çox qiymətli əlyazmalar buraxmışdır. O, həmçinin Huron-Fransız sözlük siyahısı tərtib etmişdir. Potier Fransız dilinə də maraq göstərmiş və şagirdləri üçün fəlsəfə, teologiya, tarix, coğrafiya barədə çoxlu qeydlər buraxmışdır. O, "Façons de parler proverbiales, triviales, figurées, etc. des Canadiens au XVIIIe siècle" adlı əsərində Yeni Fransada danışılan fransız dilinin tək məlum lüğətini yazmışdır.

## İstinadlar

## Xarici keçidlər

* 
*
Filipp Solers

**Filipp Solers** (; ) — Fransız yazıçısı, ədəbiyyat tənqidçisi, esseist, iyirmidən çox romanın müəllifi.
## Həyatı
Filipp Solers 28 noyabr 1936-cı ildə Bordo şəhərində anadan olub. Təhsilini Parisdə davam etdirən yazıçı, əvvəlcə fəlsəfə sahəsində təhsil almış, sonra isə ədəbiyyata olan marağını inkişaf etdirmişdir. Onun həyatının başlanğıcında ədəbiyyat, fəlsəfə və incəsənət arasında bir əlaqə tapmağı bacarması, onun sonrakı yaradıcılığında əks olunmuşdur. Solers xüsusilə 1960-cı illərin sonlarında və 1970-ci illərin əvvəllərində, postmodernist ədəbiyyatın nümayəndələrindən biri kimi tanınmağa başladı. O, həmçinin "Tel Quel" adlı məşhur ədəbiyyat jurnalının təsisçilərindən biri olub və burada onun yazıları bədii və mədəniyyət məsələlərinə dair mübahisəli, yenilikçi fikirləri ilə diqqət çəkib.

Filipp Solers 6 may 2023-cü ildə Parisdə vəfat edib.  

## İstinadlar

## Ədəbiyyat
* :en:Roland Barthes, *[[:en:Writer Sollers]]*, 1979 ()
* :en:Jacques Derrida, *Dissemination*, 1983 ()
* :en:Julia Kristeva, *Polylogue*, 1977 ()
* :en:Michel Foucault, *Distance, aspect, origine : Philippe Sollers*, Critique n° 198, November 1963
* Malcolm Charles Pollard, *The novels of Philippe Sollers : Narrative and the Visual*, 1994 ()
* Philippe Forest, *Philippe Sollers*, 1992 ()
* Eric Hayot, *Chinese Dreams: Pound, Brecht, Tel Quel*, 2004 ()
* Hilary Clarke, *The Fictional Encyclopaedia: Joyce, Pound, Sollers*, 1990 ()
* Alex Gordon, ‘Roland Barthes’ Sollers Ēcrivain and the Problem of the Reception of Philippe Sollers’ L’écriture percurrente’, Journal of the Institute of Humanities, Seoul National University, No. 48, February 2002, pp.&nbsp;55–83.
* ''Sade's Way'', Sollers on Sade, video documentary on *[[:en:ParisLike]]*, 2013 (ISSN 2117-4725)

## Xarici keçidlər

*
*
Kaştela

**Kaştela** — Xorvatiyanın Dalmatiya bölgəsindəki Split şəhəri və ətraf ərazisidir.

## Tarixi
Kaştela yunanlar tərəfindən Salona (Split) yaxınlığında bir liman kimi qurulmuşdur, lakin Roma İmperiyası dövrünə qədər yük limanı kimi əhəmiyyətini itirmiş və Roma veteranlarının məskunlaşdığı kurort məkanına çevrilmişdir. Şəhər dəniz boyunca təxminən 20 kilometr uzanır və hər tərəfdə gəzinti yerləri və çimərliklər var. Kaştela yeddi yaşayış məntəqəsindən ibarətdir:
* Kaştel Qomilitsa — 4075  nəfər
* Kaştel Kambelovaç — 4505 nəfər
* Kaştel Luksiç — 4880 nəfər
* Kaştel Novi — 5209 nəfər
* Kaştel Stari — 6448 nəfər
* Kaştel Suçurats — 6236 nəfər
* Kaştel Stafilıç — 2650 nəfər

İmperiyanın süqutundan sonra şəhər bir neçə dəfə  dəyişdi və qonşu Split və Trogirin taleyini bölüşdü, nəhayət 1420-ci ildə Venesiya hakimiyyəti altına keçənə qədər.
Venesiya dövründə varlı ailələr şəhərdə çoxsaylı saraylar tikdirdilər ki, onlardan bəziləri bu günə qədər qalıb.
XV və XVI əsrlərdə türklərdən müdafiə üçün 16 kilometrlik sahil zolağı boyunca 13 qala tikilmişdir.
Bu qalalardan yalnız yeddisi bu günə qədər qalıb, təməli təşkil edir və şəhərə adını verir.

Hazırda, böyük sənaye şəhəri Split yaxınlığında yerləşdiyinə görə, şəhər kurort kimi əhəmiyyətini qismən itirib.
Split Beynəlxalq Hava Limanı yaxınlıqda yerləşir.

## Görməli yerləri
* Stafileo qalası (1508) türklərdən qorunmaq üçün Kaştela Ştafiliçdə tikilmişdir.
* Cipiko Sarayı (1512) - Kaştel Novi.
* Vitturi Sarayı (1564) - Kaştel Luksiç.
* Kambi Sarayı (1517) – Kaştel Kambelovac.
* 1500 ildən çox yaşı olan zeytun ağacı.
* Müqəddəs Kitab Bağçası, Müqəddəs Kitabda adı çəkilən bir çox bitkinin yerləşdiyi bir parkdır. O, xorvat heykəltəraşlarının çoxsaylı əsərləri ilə bəzədilib.
* Barokko üslubunda Müqəddəs Yəhya Vəftizçi Kilsəsi.

## İstinadlar

## Xarici keçidlər

* Городской портал 
* Городской сайт 
* Туристическая информация
Nemosia pileata

**Nemosia pileata** — Thraupidae fəsiləsinə aid quş növü.
## Ümumi məlumat
Nemosia pileata Argentina, Boliviya, Braziliya, Kolumbiya, Fransa Qvianası, Qayana, Paraqvay, Peru və Venesuelada rast gəlinir. Təbii yaşayış yerləri subtropik və ya tropik nəmli düzənlik meşələri, subtropik və ya tropik manqrov meşələri və çox deqradasiyaya uğramış keçmiş meşələrdir.

Nemosia pileata fransız polimatı Corc-Lui Leklerk, qraf de Buffon tərəfindən 1779-cu ildə Fransa Qvianası, Kayen şəhərində toplanan bir nümunədən "Histoire Naturelle des Oiseaux" əsərində təsvir edilmişdir. Quş həmçinin Edme-Lui Daubentonun nəzarəti altında Buffonun mətninə əlavə olaraq hazırlanmış "Planches Enluminées D'Histoire Naturelle" əsərində əl ilə boyanmış lövhədə təsvir edilmişdir. Nə lövhənin başlığında, nə də Buffonun təsvirində elmi ad yox idi, lakin 1783-cü ildə holland təbiətşünası Pieter Boddaert Plançes Enluminees kataloqunda Tanaqra pileata binom adını yaratmışdır. Başlıqlı tanager hazırda 1816-cı ildə fransız ornitoloqu Lui Pierre Vieillot tərəfindən başlıqlı tanager tip növ kimi təqdim edilən Nemosia cinsinə daxildir. Cins adı qədim yunan dilində "glade" və ya "dell" mənasını verən nemos sözündəndir. Xüsusi pileata isə latınca "-caped" mənasını verən pileatus sözündəndir.
## Növləri
Nemosia pileatanın altı alt növ tanınır:

* N. p. hypoleuca Todd, 1916 – şimali Kolumbiya və şimali Venesuela
* N. p. surinamensis Zimmer, JT, 1947 – Qayana və Surinam
* N. p. pileata (Boddaert, 1783) – mərkəzi Braziliyadan şimali Boliviyaya qədər Fransa Qvianası
* N. p. interna Zimmer, JT, 1947 - şimal mərkəzi Braziliya
* N. p. nana von Berlepsch, 1912 - Perunun şimal-şərqi və Braziliyanın qərbi
* N. p. caerulea (zu Wied-Neuwied, 1831) - şərq və cənub Braziliya, cənub-şərq Perudan şərq Boliviya, Paraqvay və şimal Argentina
## İstinadlar

## Xarici keçidlər

*Xeno-canto: audio recordings of the hooded tanager
*Hooded Tanager: Photos from "Avifauna of the Interior of Ceará, Brasil"
Alectrurus

** Alectrurus** — Tyrannidae fəsiləsinə aid quş növü.

## Ümumi məlumat
Alectrurusun bədən uzunluğu 12–20 sm-dir. Çoxalma mövsümündə bu cinsin erkəkləri quyruq uzunluğunu əhəmiyyətli dərəcədə artırır və quyruqla birlikdə bədən uzunluğu Alectrurus risorada 20-dən 31 sm-ə, Alectrurus tricolorda isə 12-dən 18 sm-ə qədər artır.

Tipik yaşayış yerləri yüngül və orta təzyiqli təbii otlaqlardır. Əkinçilik fəaliyyətinin sahəsi və intensivliyi artdıqca hər iki növün populyasiyası əhəmiyyətli dərəcədə azalır.

Cins iki növdən ibarətdir:
* Alectrurus risora (Vieillot, 1824)
* Alectrurus tricolor (Vieillot, 1816) — Xoruzquyruqlu Tiran

Argentina, Paraqvay, Uruqvay, Boliviya və Braziliyada geniş yayılıb.

## İstinadlar

## Xarici keçidlər
Alectrurus tricolor

**Alectrurus tricolor** — Tyrannidae fəsiləsinə aid quş növü.
## Ümumi məlumat
Alectrurus tricolor 1816-cı ildə Lui Pierre Vieillot tərəfindən rəsmi olaraq Gallita tricolor kimi təsvir edilmişdir. Təəccüblüdür ki, eyni nəşrdə o, Alectrurus cinsini yaratdı və bu növ sonradan bu növə keçirildi. 

Alectrurus tricolor monotipikdir. O, Alectrurus risora ilə Alectrurus cinsini bölüşür. Ona Argentina, Boliviya, Braziliya və Paraqvayda rast gəlinir.

Alectrurus tricolorun erkəyinin uzunluğu 7 sm, quyruq ucları xaric təxminən 12 sm dür. Yetkin erkəklərin qara tacı və boynunda ağ və ya ağ üzü var. Arxaları əsasən qara, kürəkləri ağ və boz rənglidir. Qanadları qara ikinci dərəcəli lələklərində ağ ləkə var. Quyruğu qaradır. Şaquli istiqamətdə bükülmüş uzun, sərt mərkəzi lələkləri ilə çox genişdir. Digər lələkləri mərkəzi lələklərə sıxılmışdır. Alt hissələri əsasən ağ rəngdədir, sinəsinin yan tərəflərində boynuna birləşən qara ləkə var. Yetkin dişilərin bədəni qəhvəyi ləkəlidir, erkəklərin isə qara rəngdədir. Qanadları erkəyinkindən daha tünd qəhvəyi rəngdədir. Quyruğu tünd qəhvəyi, qısa və ənənəvi formadadır. Boğazları ağ, alt hissələri isə ağarmış, sinəsinin yan tərəflərində qəhvəyi rəngdədir. Hər iki cinsin tünd qəhvəyi rəngli irisi, sarımtıl dimdiyi, çənə sümüyünün daha açıq olması və boz ayaqları və pəncələri var. Hər iki cinsin yetkinlik yaşına çatmayanları yetkin dişilərə bənzəyir.

## İstinadlar

## Xarici keçidlər

*BirdLife Species Factsheet.
Alectrurus risora

**Alectrurus risora** — Tyrannidae fəsiləsinə aid quş növü.

## Ümumi məlumat
Alectrurus risora 1824-cü ildə Lui Pyer Vieillot tərəfindən rəsmi olaraq Muscicapa risora kimi təsvir edilmiş və səhvən onu Köhnə dünya milçəkqapanlar ailəsinə daxil etmişdir. 1816-cı ildə o, Alectrurus cinsini yaratmış və bu növ sonradan həmin növə keçirilmişdir. Bir müddət o, monotipik Yetapa cinsinə daxil edilmişdir.

Alectrurus risora monotipikdir. O, Alectrurus tricolor ilə Alectrurus cinsini bölüşür. Ona Argentina, Boliviya, Braziliya və Paraqvayda rast gəlinir.

Alectrurus risoranın erkəyinin uzunluğu 10 sm, quyruğu xaric təxminən 20 sm uzunluqdadır. Yetkin erkəklərin lələkləri əsasən qara, ağ lələkləri və ağ superciliumlu olur. Arxaları əsasən qara rəngdədir, kürəyi ağ kürək sümükləri və boz quyruğu var. Qanadları qara rəngdədir, örtüklərində ağ uclar və uçuş lələklərində ağ kənarlar var. Quyruqları qara və çox uzundur, xarici lələkləri isə çox modifikasiya olunmuş cütdür. Bu lələklərin sapları dibində çılpaqdır və xarici üçdə ikisinin daxili toxumaları çox genişdir; onlar şaquli müstəviyə doğru fırlanır və quyruğun qalan hissəsinin altında saxlanılır. Erkəklərin sinələrində geniş qara zolaq, alt hissələrinin qalan hissəsi isə ağ rəngdədir.

## İstinadlar

## Xarici keçidlər

*BirdLife Species Factsheet.
*Strange-tailed tyrant photo gallery VIREO ]
Enn Kari Lande Hasle

**Enn Kari Lande Hasle** (; ) — Norveç dövlət qulluqçusu.

## Həyatı
Enn Kari Lande Hasle Oslo şəhərində anadan olmuş, lakin uşaqlığını Bergen və 1957-ci ildən etibarən Nötteröydə keçirmişdir. 1964-cü ildə Tönsberqdə orta təhsilini başa vurmuşdur. Oslo Universitetində qısa müddət təhsil aldıqdan sonra 1970-ci ildə Norveç Yerli İdarəetmə və Sosial İşlər Kollecində sosial işçi ixtisası üzrə məzun olmuşdur. Sosial işçi kimi bir müddət çalışdıqdan sonra 1971-ci ildə Sosial İşlər Nazirliyində işə qəbul edilmişdir. 1977-ci ildə İstehlakçı İşləri və İdarəetmə Nazirliyində məsləhətçi vəzifəsinə keçmiş, 1980-ci ildə isə orada köməkçi katib vəzifəsinə yüksəldilmişdir. Ədliyyə və Polis Nazirliyində müəyyən müddət çalışdıqdan sonra 1982–1983-cü illərdə qeyri-qanuni narkotik ticarəti siyasəti üzrə xüsusi məsləhətçi olmuşdur. Bundan sonra İstehlakçı İşləri və İdarəetmə Nazirliyində dövlət katibinin müavini vəzifəsinə qayıtmışdır.

1991-ci ildə Uşaq və Ailə İşləri Nazirliyində daimi dövlət katibi — nazirlikdə ən yüksək vəzifəli dövlət qulluqçusu təyin edilmişdir. O, Karin Mariya Bruzeliusdan sonra Norveç dövlət qulluğunda daimi dövlət katibi vəzifəsinə təyin olunmuş ikinci qadın olmuşdur. 1992–1994-cü illərdə Norveçin Avropa İttifaqına üzvlük danışıqlarında Norveç nümayəndə heyətinin üzvü olmuşdur. 1996–1999-cu illərdə Norveç Sosial Tədqiqatlar İnstitutunun (NOVA) ilk direktoru vəzifəsini icra etmişdir. 1999-cu ildə Səhiyyə və Sosial İşlər Nazirliyində daimi dövlət katibi təyin olunmuş və bu vəzifədə 2012-ci ilin oktyabr ayına qədər çalışmışdır.

Lande Hasle Oslo Fəhlə Partiyasının idarə heyətinin üzvü olmuş, 1978–1982-ci illərdə isə Norveç Qadın Hüquqları Assosiasiyasının sədr müavini vəzifəsində çalışmışdır.

Tədqiqat sahəsində Norveç Təşkilat və İdarəetmə Tədqiqatları Mərkəzinin, Norveç Hesablama Mərkəzinin (1992–1993-cü illərdə sədr), NAVF-in qadın məsələləri üzrə tədqiqatlar şöbəsinin, BI Norveç Biznes Məktəbinin və Norveç Sosial Tədqiqatlar İnstitutunun idarə heyətlərinin üzvü olmuş, həmçinin Noras şurasının üzvü seçilmişdir. Norveç İnzibati Federasiyası və "Tyrikollektivet" təşkilatlarına sədrliy etmişdir.

O, rektorla evlidir və Oslo şəhərində yaşayır.

## İstinadlar
Ficus elliptica

*  — Ficus retusa bitki növünün sinonimi.
*  — Ficus punctata bitki növünün sinonimi.
*  — Ficus dendrocida bitki növünün sinonimi.
*  — Ficus pertusa bitki növünün sinonimi.
Quba kapriççiosu (roman)

**Quba kapriççiosu** — Azərbaycanın dünya şöhrətli yazıçısı Çingiz Abdullayevin 2008-ci ildə nəşr edilmiş romanıdır. Əsər tanınmış ekspert-kriminalist Dronqo haqqında silsilə romanlardan biridir.

## Haqqında
Roman bəşər tarixindəki ən məşhur almazlardan birinin müasir dövrdəki taleyindən və macəralarından bəhs edir. Belə tarixi ləl-cavahiratın hər biri özündən sonra uzun, faciəli və qanlı izlər buraxmış, mənsub olduğu sahiblərinə daima çətinliklər və fəlakətlər gətirmişdir.

Tanınmış ekspert-kriminalist Dronqo fəaliyyətinə Quba yəhudisi olan zərgər Semyon İzmaylova məxsus olub itmiş "Şah Abbas" almazının axtarışları ilə başlayır. Lakin o, almazın izini sürərkən eyni zamanda baş verən bir sıra qətl hadisələrini də araşdırmaq və çözmək zərurəti ilə üzləşir. Əsər cinayət, sirr və tarixin kəsişməsində cərəyan edən gərgin süjet xətti ilə seçilir.

## Filmoqrafiya
"Xeyirlə şərin rəqsi" filmi, "Quba kapriççiosu" romanının motivləri əsasında ekranlaşdırılmışdır.

## İstinadlar

## Xarici keçidlər

* Roza Tağıyevanın səsi ilə "Quba kapriççiosu" romanından bir parça, Azərbaycan Radiosu
* "Кубинское каприччио" (rus dilində səsləndirilmə)
Averrhoa

**** () —  aləminin  dəstəsinin  fəsiləsinə aid bitki cinsi.

## Sinonimləri
### Heterotipik sinonimləri
* 
* 

## Növləri
* 
* 
* 
* 

## İstinadlar

## Həmçinin bax
Charmosynopsis pulchella

**Charmosynopsis pulchella** (*Pəri loriketi*) — "Psittaculidae" fəsiləsinə aid olan bir tutuquşu növü.

## Təsvir

"Charmosynopsis pulchella"nın uzunluğu təxminən 18 sm, çəkisi isə 24–34 qram arasında dəyişir. Nominat yarımnöv olan "C. p. pulchella" erkək fərdlərinin başı, ənsəsi, sinəsi və alt hissələri qırmızıdır, sinəsi bəzən sarı zolaqlarla örtülü ola bilər. Başın arxa hissəsində bənövşəyi ləkə var. Bel, arxa və qanadlar tünd yaşıl rəngdədir, quyruq üst örtükləri də eyni rəngdədir. Quyruğun üst tərəfi yaşıl, ucları sarıdır və mərkəzi quyruq lələkləri uclarına doğru qırmızı rəng alır. Quyruğun alt tərəfi sarı, budları isə tünd bənövşəyi rəngdədir. Dimdiyi narıncı, gözləri isə sarımtıl-narıncı rəngdədir. Dişi fərdlər oxşar görünüşə malikdir, lakin belinin alt hissəsi sarımtıl-yaşıl, bel yanları və yan tərəfləri sarıdır.

"C. p. rothschildi" yarımnövünün erkək fərdləri sinəsinin yaşıl və sarı zolaqlı olması ilə fərqlənir. Başdakı tünd ləkə daha böyükdür və gözə qədər uzanır, arxaya doğru yaşıl belə keçid edir. Quyruq üst örtükləri sarı çalarlıdır və qarın hissəsi tünd bənövşəyi rəngdədir. Dişi fərdlərin sinəsində geniş yaşıl zolaq və sarı zolaqlar var, bel yanlarında isə yaşıl-sarı ləkə var.

## İstinadlar

## Xarici keçidlər
Petrochelidon ariel

**Petrochelidon ariel** (*Pəri qaranquşu*) — Sərçəkimilərin qaranquşlar fəsiləsinə aid olan və Avstraliyada çoxalan bir quş növü. Bu növ qışı əsasən Avstraliyanın böyük bir hissəsində keçirir, bəzi fərdlər Yeni Qvineya və İndoneziyaya qədər uzanır. Yeni Zelandiyaya getdikcə daha çox səyyah kimi gəlir və bəlkə də orada çoxalıb. Bu növ tez-tez "Hirundo" cins (biologiya)|cinsinə daxil edilərək "Hirundo ariel" adlandırılır.

Bu növ su yaxınlığında olan açıq ərazilərdə yaşayır və adətən yuva qurduğu qayalıqlar, körpülər və ya drenaj boruları yaxınlığında görülür.

## Təsvir

Pəri qaranquşu tıxac şəkilli və kvadrat quyruqludur. Uzunluğu orta hesabla 12 sm, çəkisi isə 11 qramdır. Yetkin fərdlərin arxa hissəsi parlaq mavi rəngdədir, qanadları və quyruğu qəhvəyi, başının üstü və ənsəsi qırmızımtıl, beli isə ağ rəngdədir. Alt hissələri mat ağ rəngdədir. Erkək və dişi fərdlər oxşar görünüşə malikdir, lakin cavan fərdlər daha solğun və qəhvəyi rəngdədir, alınları daha açıq rəngli və arxa hissələri ilə qanad lələkləri açıq rəngli kənarlara malikdir.
Bu növ digər Avstraliya qaranquşlarından solğun beli ilə fərqlənir. Ən oxşar növ olan ağac qaranquşu (tree martin) isə azca çəngəlşəkilli quyruğa və mavi-qara baş və ənsəyə malikdir. Bu səsli qaranquşun çağırışı "chrrrr" səsi, mahnısı isə yüksək səsli cığırıltıdır. Səsləri ağac qaranquşununkindən daha yüksək pərəstə malikdir.

## İstinadlar

## Xarici keçidlər
Picumnus sclateri

**Picumnus sclateri** (*Ekvador kiçik ağacdələni*) — "Ağacdələnlər" (Picidae) fəsiləsinin, "Picumninae" yarımfəsiləsinə aid olan bir quş növü. Ekvador və Peruda rast gəlinir.

## Təsvir

Ekvador kiçik ağacdələni 9–10 sm (3.5–3.9 düym) uzunluğunda və təxminən 10–12 qram (0.35–0.42 uns) çəkiyə malikdir. Əsas yarımnövün yetkin erkəklərinin başının təpəsi qara rəngdədir, alnında kiçik sarı ləkələr, qalan hissəsində isə kiçik ağ ləkələr var. Üst hissələri boz-qəhvəyi rəngdədir və qeyri-müəyyən tünd zolaqlarla örtülüdür. Quyruğunun üst tərəfi qaradır; ən daxili cüt lələklərin daxili hissəsi əsasən ağ, xarici üç cüt lələklərin isə uclarına yaxın ağ ləkələr var. Alt hissələri ağ rəngdədir, sinə və yan tərəfləri qara və ya tünd zolaqlarla, qarın hissəsi isə qara zolaqlarla örtülüdür. Yetkin dişilər eyni görünüşə malikdir, lakin başlarının təpəsində ağ ləkələr var.

## İstinadlar

## Xarici keçidlər
Xiphorhynchus elegans

**Xiphorhynchus elegans** (*Zərif ağacdələn*) — "Furnariidae" fəsiləsinin, "Dendrocolaptinae" yarımfəsiləsinə aid olan bir quş növü. Boliviya, Braziliya, Kolumbiya, Ekvador və Peruda rast gəlinir.

## Təsvir

"Xiphorhynchus elegans" ağacdələni orta ölçülü bir növdür, uzun, incə və demək olar ki, düz dimdiyə malikdir. Növün uzunluğu 18-22.5 sm (7.1-8.9 inç), erkək fərdlərin çəkisi 31-38 qram (1.1-1.3 unsiya), dişilərin çəkisi isə 29-35 qram (1.0-1.2 unsiya) arasındadır. Erkək və dişi fərdlərin lələk örtüyü eynidir. Nominal yarımnöv olan "X. e. elegans" yetkin fərdlərinin üzü qara-qəhvəyi rəngdədir, qalın bej zolaqlar, ağ üz xətləri və açıq üst göz xətti var. Başının üstü və ensəsi tünd zeytun-qəhvəyi rəngdədir, kiçik bej ləkələr və qara kənarlı zolaqlar var. Beli üzdən daha açıq qəhvəyi rəngdədir, bej damcı şəkilli ləkələr və qara kənarlar var. Qanadları, sağrısı və quyruğu darçını-qırmızıdan qırmızı-kürən rəngdədir, ilkin lələklərin ucları daha tünddür. Qanad örtüklərində bej zolaqlar və ya ləkələr var. Boğazı bej-ağ rəngdədir, alt kənarında pulcuq şəkilli görünüş var. Döşü, yanları və üst qarın hissəsi boz-zeytun-qəhvəyi rəngdədir; döş və yanlarda bej damcı və ya "V" şəkilli ləkələr var. Alt qarın və quyruqaltı örtükləri daha sarımtıl rəngdədir, zəif və ya heç zolaqları yoxdur. Gözləri açıq kürəndən tünd qəhvəyiyə qədər dəyişir, üst dimdiyi tünd qəhvəyi və ya qara, alt dimdiyi bozdan mavi-boz rəngdədir, ucu qəhvəyi rəngdədir. Ayaqları tünd boz, yaşıl-boz və ya mavi-zeytun-boz rəngdədir. Cavan fərdlər yetkinlərə bənzəyir, lakin daha tünd rəngli və üst belində incə zolaqlar var.

## İstinadlar

## Xarici keçidlər
Periparus elegans

**Pardaliparus elegans** (*Zərif arıquşu*) — Arıquşları ("Paridae") fəsiləsinə aid olan və Filippinə endemik olan bir quş növü.

## Təsvir və taksonomiya

Kiçik ölçülü, erkək və dişi fərdlər oxşar görünüşə malikdir. 9 yarımnövü var və bunlar qanadlardakı ağ və ya sarı ləkələrin miqdarı və yerləşməsi ilə fərqlənir. Erkək fərdlərin başının üstü, boğazı və üst döşü parlaq mavi-qara rəngdədir; ensəsində qara rəng üzərində sarı ləkə var; beli qara rəngdə olub, ağ ləkələrlə örtülüdür; belin alt hissəsi sarımtıl-boz rəngdədir; quyruğu qara rəngdə olub, ağ kənarlıdır; üzü, alt döşü və qarnı sarı rəngdədir. Dişi fərdlər daha solğun rənglərə malikdir. Cavan fərdlər yetkinlərə bənzəyir, lakin boğazı sarımtıl və qara "bığ" zolaqları var. Dimdiyi qara rəngdədir, bəzən əsasında boz rəng olur; gözləri tünd qəhvəyi, ayaqları isə boz rəngdədir.

Bu növ əvvəllər daha böyük olan Arıquşu ("Parus") cinsinə daxil edilsə də, 2013-cü ildə geniş molekulyar filogenetik təhlil əsasında "Parus" cinsinin bir neçə kiçik cinsə bölünməsi nəticəsində "Pardaliparus" cinsinə köçürülmüşdür. Bu cinsə həmçinin "sarıqarın arıquşu" və "Palavan arıquşu" da daxildir.

## İstinadlar

## Xarici keçidlər
Melanopareia elegans

**Melanopareia elegans** (*Zərif ayparaquşu*) — "Melanopareiidae" fəsiləsinə aid olan, Ekvador və Peruda rast gəlinən bir quş növü.

## Təsvir

"Melanopareia elegans" 14.5 sm (5.7 inç) uzunluğundadır. Erkək fərdlərin çəkisi 16.0-20.2 qram (0.56-0.71 unsiya), dişilərin çəkisi isə 15.5-19.0 qram (0.55-0.67 unsiya) arasındadır. Hər iki yarımnövün erkək fərdlərinin başının üstü, ensəsi və maskası qara, üst göz xətti isə krem rəngindədir. Bel və sağrı hissəsi zeytun-qəhvəyi rəngdədir. Boğazı ağ və ya açıq bej rəngdə olub, kənarları daha tünddür və altında qara bir "yaxalıq" var. Üst döş hissəsi tünd qəhvəyi olub, yan və qarın hissələrinə doğru açıq qəhvəyi rəngə keçir. Nominal dişi fərdlər oxşar olsa da, başının üstü qurumlu-qara rəngdədir və döşündə tünd qəhvəyi rəng yoxdur. "M. e. paucalensis" yarımnövünün dişi fərdləri nominal yarımnövə bənzəyir, lakin başının üstü belindəki kimi zeytun-qəhvəyi rəngdədir.

## İstinadlar

## Xarici keçidlər

*Images at ADW
Phlogophilus hemileucurus

**Phlogophilus hemileucurus** (*Ekvador ayaqquyruq kolibrisi*) — "Lesbiini" qəbiləsinə aid, "koqetlər" qrupuna daxil olan bir kolibri növü. Kolumbiya, Ekvador və Peruda rast gəlinir.

## Taksonomiya və sistematika

"Phlogophilus hemileucurus" kolibrisi, cinsini Peru ayaqquyruq kolibrisi (P. harterti) ilə bölüşür. Bu növ monotipikdir, yəni heç bir yarımnövü yoxdur.

## Təsvir

"Phlogophilus hemileucurus" 7.3–7.6 sm (2.9–3.0 düym) uzunluğunda və 2.2–3.7 qram (0.078–0.13 uns) çəkiyə malikdir. Yetkin erkək və dişi fərdlər eyni görünüşə malikdir. Qısa, düz və qara dimdikləri var, əsası sarımtıldır. Başının təpəsi yaşıl-qəhvəyi, qalan üst hissələri isə ot yaşıl rəngdədir. Gözlərinin arxasında ağ ləkə var. Boğaz və sinə hissəsi ağ rəngdədir və yaşıl ləkələrlə örtülüdür, onları ağ bir zolaq ayırır. Qarın hissəsi ağ rəngdədir. Quyruq lələklərinin ən daxili cütü mavi-yaşıl, digərləri isə mavi rəngdədir və ağ əsaslı, geniş ağ uclu lələklərə malikdir. Cavan fərdlər yetkinlərə bənzəyir, lakin baş və boyun lələkləri sarımtıl kənarlara malikdir.

## İstinadlar

## Xarici keçidlər
Ptilocichla falcata

**Ptilocichla falcata** (*Qılıncquyruq pərvazçı*) — "Pellorneidae" fəsiləsinə aid olan və yalnız Palavan adasında yayılmış bir quş növü.

## Təsvir və taksonomiya

"EBird" bu quşu belə təsvir edir: "Palavan və Balabak adalarının düzənlik və dağ ətəyi meşələrinin zəmi və ya sıx kolluqlarında yaşayan təəccüblü orta ölçülü quş. Tez-tez axarlar və dərələr yaxınlığında tapılır. Qaradəniz rəngli bədəni uzun ağ zolaqlarla örtülüdür, qanadları və quyruğu qırmızımtıl rəngdədir və qaradəniz uclarla bitir. Başı qapaqlı görünüşə malikdir, tacından boynun arxa hissəsinə qədər narıncı rəngdədir, parlaq ağ boğazı və incə qara bığ xətti var. Üzü qara maskalıdır. Yaşadığı ərazidə qarışıqlıq yaratmır. Səsi yüksələn və ya enən uzun, növbəli fitlərə bənzəyir: 'puuuuui! piuuuuu!' və ya daha tez təkrarlanan ifadə: 'çuit çi-piiit!'"

Bu növ monotipikdir və heç bir yarımnövü yoxdur.

## İstinadlar

## Xarici keçidlər
Cacicus sclateri

**Cacicus sclateri** (*Ekvador kaziki*) — "Icteridae" fəsiləsinə aid olan bir quş növü. Kolumbiya, Ekvador və Peruda rast gəlinir və təbii yaşayış mühiti subtropik və ya tropik rütubətli düzənlik meşələridir. Geniş yayılma sahəsinə malik olduqca geniş yayılmış bir quş olaraq, Beynəlxalq Təbiəti Mühafizə Birliyi ("IUCN") tərəfindən "ən az narahatlıq doğuran növ" kimi qiymətləndirilmişdir.

## Təsvir

Erkək "Cacicus sclateri" təxminən 23 sm (9 düym) uzunluğa çatır, dişilər isə bir qədər kiçikdir. Hər iki cinsin lələkləri tamamilə qara rəngdədir, dimdiyi ağ rəngli, uzun və itidir, gözlərinin iris hissəsi yetkinlərdə mavi, cavan fərdlərdə isə qəhvəyi rəngdədir. Bu quş, oxşar görünüşə malik olan təkbaşına kazikidən (Cacicus solitarius) fərqlənir, çünki həmin növ daha böyükdür, daha tünd göz rənginə malikdir və daha çox vaxtını kolluqlarda və yerdə, daha az vaxtını isə ağaclarda keçirir. Həmçinin, qırmızıbel kaziki (C. haemorrhous) ilə də oxşarlıq göstərir, lakin uçuş zamanı parlaq qırmızı bel ləkəsini göstərir.

Bu quşun bir sıra səsli çağırışları var, o cümlədən quyruğunu qaldıraraq oturarkən təkrar edilən "péach-yo" və "péach-yo-yo", "k-cheeyow?" və "kweeyh-kweeyh-kweeyh-kweeyh-wonhh?" kimi səslər çıxarır.

## İstinadlar

## Xarici keçidlər
Columbina buckleyi

**Columbina buckleyi** (*Ekvador torpaq göyərçini*) — Göyərçinlər "Columbidae" fəsiləsinə aid olan bir quş növü. Ekvador və Peruda rast gəlinir.

## Taksonomiya və sistematika

"Columbina buckleyi" və digər üç növ bir müddət "Columbigallina" cinsinə aid edilmişdir, lakin sonradan bu cins "Columbina" cinsi ilə birləşdirilmişdir. Əvvəllər qırmızı torpaq göyərçininin (C. talpacoti) yarımnövü kimi qəbul edilirdi və indi onunla supernöv təşkil edir.

Ekvador torpaq göyərçininin iki yarımnövü var: əsas yarımnöv "C. b. buckleyi" və "C. b. dorsti".

## Təsvir

"Columbina buckleyi" göyərçini 18 sm (7.1 düym) uzunluğunda və təxminən 57 qram (2.0 uns) çəkiyə malikdir. Erkəyin alnı və üzü boz-pembe rəngdədir, sinə və alt hissələrdə tünd bənövşəyi-pembə rəng alır. Başının təpəsi və ensəsi mavi-boz, üst hissələri isə qəhvəyi-boz rəngdədir. Qapalı qanadlarında qara ləkələrlə örtülü xətlər var. Mərkəzi quyruq lələkləri boz, qalanları isə qara rəngdədir; ən kənardakı lələklərin ucları ağdır. Dişi fərdlər erkəklərdən daha çox qəhvəyi rəngdədir və daha az pembe çalarlara malikdir.

## İstinadlar

## Xarici keçidlər
Pakistanın Azərbaycandakı səfirliyi

**Pakistan İslam Respublikasının Azərbaycandakı səfirliyi** — Pakistanın Azərbaycanda diplomatik nümayəndəliyi. 

Səfirlik Pakistan İslam Respublikasının rəsmi nümayəndəliyi olaraq iki ölkə arasında diplomatik münasibətlərə aid bütün məsələləri əhatə edir. Pakistan İslam Respublikasını Azərbaycanda siyasi, iqtisadi, maliyyə və hüquqi məsələləri, eləcə də elm, təhsil və mədəniyyət sahələrində maraqlarını təmsil edir. Hər iki ölkə İslam Əməkdaşlıq Təşkilatının daimi üzvləridir.

Pakistanın Azərbaycanda fövqaladə və səlahiyyətli səfiri Qasim Mohiuddindir 

## Tarixi
Türkiyədən sonra Pakistan Azərbaycanın müstəqilliyini tanıyan ikinci ölkədir. Azərbaycan Respublikasının müstəqilliyi Pakistan tərəfindən 1991-ci il dekabrın 12-də tanınıb. İki ölkə arasında diplomatik əlaqələr 1992-ci il iyun ayının 9-da qurulmuşdur. 

Pakistan İslam Respublikasının Bakıda səfirliyi 12 mart 1993-cü ildə, Azərbaycan Respublikasının İslamabadda səfirliyi 24 avqust 1997-ci ildə təsis edilmişdir.

Azərbaycan parlamentində Pakistanla əlaqələr üzrə ikitərəfli işçi qrupu təsis edilmişdir. Qrupun rəhbəri Kəmaləddin Qafarovdur. Pakistan parlamentində Azərbaycan Respublikasıyla əlaqələr üzrə ikitərəfli işçi qrupu fəaliyyət göstərir.

## Pakistanın Azərbaycandakı səfirləri
Pakistanın Azərbaycanda səfiri Pakistan İslam Respublikasını Azərbaycanda təmsil edən ən yüksək diplomatik vəzifəli şəxsdir.

## Həmçinin bax
* Azərbaycanın Pakistandakı səfirliyi

## İstinadlar

## Xarici keçidlər
* Azərbaycanın Pakistandakı səfirliyinin Rəsmi sayti
* Pakistanın Azərbaycandakı səfirliyinin Rəsmi sayti 
* İkitərəfli münasibətlər